ওয়েব ডেস্ক: সোমবার সন্ধে-রাত থেকেই মাঝারি থেকে ভারী বৃষ্টি কলকাতা ও তার সংলগ্ন অঞ্চলে। তবে ভারী বা টানা বৃষ্টির আশঙ্কা নেই বলেই খবর আলিপুর আবহাওয়া দফতর সূত্রে। কিন্তু কেন এই বৃষ্টি? আলিপুর আবহাওয়া দফতর জানিয়েছে যে, নিম্নচাপ অক্ষরেখা এবং মৌসুমি অক্ষরেখার প্রভাবেই এই বৃষ্টি হচ্ছে। বিহার থেকে ওড়িশা পর্যন্ত এই নিম্নচাপ অক্ষরেখা এবং মৌসুমি অক্ষরেখা রয়েছে। পুজোর মুখে বৃষ্টি হওয়া নিয়ে চিন্তায় মানুষজন। তাহলে কি পুজোর বাজারও মাটি হয়ে যাবে? না, পুজোর বাজার মাটি হওয়ার আশঙ্কা নেই বলেই জানাচ্ছেন আবহাওয়াবিদরা। বেলা বাড়ার সঙ্গে কমবে বৃষ্টি, তবে আকাশ মেঘলা থাকবে।